মিস্টারবিস্ট

জেমস স্টিফেন "জিমি" ডোনাল্ডসন (জন্ম ৭ মে, ১৯৯৮) অনলাইনে মিস্টারবিস্ট (MrBeast) নামে অধিক পরিচিত, একজন মার্কিন ইউটিউবার, গণমাধ্যম ব্যক্তিত্ব এবং ব্যবসায়ী। তিনি তার দ্রুত গতির ও উচ্চ মানের ইউটিউব ভিডিওগুলোর জন্য সুপরিচিত, যেখানে তিনি প্রায়ই ব্যয়বহুল প্রতিযোগিতা এবং সমাজসেবামূলক কার্যক্রম আয়োজন করেন। ৩৯০ মিলিয়নেরও বেশি গ্রাহক নিয়ে, ইউটিউবের যেকোনো চ্যানেলের মধ্যে তার চ্যানেলেই সবচেয়ে বেশি গ্রাহক রয়েছে, এবং তিনি টিকটকে তৃতীয় সর্বাধিক অনুসরণকারী নির্মাতা, যার অনুসারীর সংখ্যা ১১.৫ কোটিরও বেশি।

২৭ বছর বয়সে এই ইউটিউবার বিশ্বের সর্বকনিষ্ঠ ‘সেলফ বিলিয়নিয়ার’ হন।

ডোনাল্ডসন মার্কিন যুক্তরাষ্ট্রের গ্রিনভিল, নর্থ ক্যারোলাইনা-তে বড় হয়ে উঠেন। তিনি ২০১২ সালের শুরুতে ইউটিউবে ভিডিও আপলোড করা শুরু করেন, ব্যবহারকারী নামে । তার প্রাথমিক ভিডিওগুলোর বিষয়বস্তু ছিল লেট'স প্লে ভিডিও থেকে শুরু করে “অন্যান্য ইউটিউবারদের সম্পদের পরিমাণ অনুমান”। ২০১৭ সালে তিনি ভাইরাল হন, যখন তার “১০০,০০০ পর্যন্ত গোনা” শিরোনামের ভিডিও কয়েক দিনের মধ্যেই হাজার হাজার ভিউ অর্জন করে। তার ভিডিওগুলোর পরিধি ধীরে ধীরে আরও বড় এবং ব্যয়বহুল হয়ে ওঠে। চ্যানেল জনপ্রিয়তা পাওয়ার পর, ডোনাল্ডসন তার শৈশবের কিছু বন্ধুকে ব্র্যান্ড পরিচালনায় সহায়তার জন্য নিয়োগ দেন। ডোনাল্ডসনের আরও কয়েকটি ইউটিউব চ্যানেল রয়েছে, যেমন: Beast Reacts (পূর্বে BeastHacks), MrBeast Gaming, MrBeast 2 (পূর্বে MrBeast Shorts), এবং সমাজসেবামূলক চ্যানেল Beast Philanthropy।

ডোনাল্ডসন মিস্টারবিস্ট বার্গার (MrBeast Burger), ফিস্টেবলস (Feastables), এবং টিম ট্রিজ (Team Trees)-এর প্রতিষ্ঠাতা, যা আরবার ডে ফাউন্ডেশন (Arbor Day Foundation)-এর জন্য একটি অর্থ সংগ্রহমূলক উদ্যোগ; এটির মাধ্যমে এখন পর্যন্ত ২৪ মিলিয়নেরও বেশি ডলার তহবিল সংগ্রহ করা হয়েছে। তিনি লাঞ্চলি (Lunchly) নামক একটি খাবার ও স্ন্যাকস ব্র্যান্ডেরও সহ-প্রতিষ্ঠাতা, যা লাঞ্চেবলস (Lunchables)-এর অনুরূপ। তিনি টিম সিজ (Team Seas) নামক একটি অর্থ সংগ্রহ কার্যক্রমের সহ-প্রতিষ্ঠাতা, যা ওশান কনজারভেন্সি (Ocean Conservancy) এবং দ্য ওশান ক্লিনআপ (The Ocean Cleanup)-এর পক্ষে পরিচালিত হয় এবং এখন পর্যন্ত ৩০ মিলিয়নেরও বেশি ডলার সংগ্রহ করেছে। তিনি একটি রিয়েলিটি প্রতিযোগিতামূলক টেলিভিশন ধারাবাহিক বিস্ট গেমস (Beast Games)-এর নির্মাতা। ২০২৪ সালের সেপ্টেম্বর মাসে, ডোনাল্ডসন এই অনুষ্ঠান ঘিরে দায়ের হওয়া একটি সমষ্টিগত মামলার অন্যতম প্রধান বিষয় হয়ে ওঠেন। মামলায় অনুষ্ঠানে ব্যাপক দুর্ব্যবহার, যৌন হয়রানি এবং শ্রমের যথোপযুক্ত পারিশ্রমিক না দেওয়ার অভিযোগ উত্থাপিত হয়।

ডোনাল্ডসন পরপর চার বছর স্ট্রিমি অ্যাওয়ার্ডস-এ বছরের সেরা নির্মাতা (Creator of the Year) পুরস্কার অর্জন করেন—২০২০, ২০২১, ২০২২ এবং ২০২৩ সালে। তিনি নিকেলোডিয়ন কিডস' চয়েস অ্যাওয়ার্ডস-এও তিনবার শ্রেষ্ঠ পুরুষ নির্মাতা (Favorite Male Creator) পুরস্কার লাভ করেন—২০২২, ২০২৩ এবং ২০২৪ সালে। ২০২৩ সালে, টাইম ম্যাগাজিন তাঁকে বিশ্বের ১০০ জন সবচেয়ে প্রভাবশালী ব্যক্তির একজন হিসেবে অন্তর্ভুক্ত করে। ২০২৪ সালে, ফোর্বস ম্যাগাজিনের সর্বোচ্চ উপার্জনকারী ইউটিউব নির্মাতাদের তালিকায় তিনি প্রথম স্থান অধিকার করেন এবং তার আনুমানিক সম্পদের পরিমাণ ৫৫ কোটি মার্কিন ডলার (৫৫০ মিলিয়ন ডলার) বলে উল্লেখ করা হয়।

জীবনের প্রথমার্ধ 
জেমস স্টিফেন ডোনাল্ডসন ৭ মে, ১৯৯৮ উইচিটা, কানসাসে স্যু ডোনাল্ডসনের পুত্র হিসাবে জন্মগ্রহণ করেন। তিনি প্রধানত গ্রিনভিলে, উত্তর ক্যারোলাইনায় বেড়ে ওঠেন। তিনি প্রায়শই স্থানান্তরিত হন এবং তার বাবা-মা দীর্ঘ সময় কাজ করার কারণে এবং সামরিক বাহিনীতে কাজ করার কারণে এউ পেয়ার (তত্বাবধায়কের) তত্ত্বাবধানে ছিলেন। ২০০৭ সালে তার পিতা-মাতার বিবাহ বিচ্ছেদ হয়। ২০১৬ সালে, ডোনাল্ডসন গ্রিনভিল ক্রিশ্চিয়ান একাডেমি থেকে পাশ করেন। এই এলাকার একটি ছোট বেসরকারী ইভাঞ্জেলিক্যাল খ্রিস্টান হাই স্কুলে পড়াশোনা করেন। ড্রপ আউট হওয়ার আগে তিনি সংক্ষিপ্তভাবে ইস্ট ক্যারোলাইনা বিশ্ববিদ্যালয়ে পড়াশোনা করেছিলেন। বাদ পড়ার পর, ডোনাল্ডসন এবং তার বন্ধুরা ইউটিউব-এর সুপারিশ অ্যালগরিদম বিশ্লেষণ করার চেষ্টা করেছিলেন এবং কীভাবে ভাইরাল ভিডিও তৈরি করতে হয় তা অনুমান করার চেষ্টা করেছিলেন। ডোনাল্ডসন এই সময়ে স্মরণ করেন, "আমার জীবনে একটি পাঁচ বছরের বিন্দু ছিল যেখানে আমি শুধু নিরলসভাবে, অস্বাস্থ্যকরভাবে ভাইরালিটি অধ্যয়ন, ইউটিউব অ্যালগরিদম অধ্যয়ন করার জন্য আচ্ছন্ন ছিলাম। আমি জেগে থাকতাম। আমি উবার থেকে খাবার আনিয়ে খেতাম এবং তারপরে আমি আমার কম্পিউটারে বসে পড়তাম। তখন সারাদিন শুধু [অন্যান্য ইউটিউবারদের] এর সাথে বিরামহীন অধ্যয়ন করতাম।

ইউটিউব ক্যারিয়ার

প্রাথমিক ভাইরাল প্রচেষ্টা (২০১২–২০১৭) 

জিমি ডোনাল্ডসন ২০১২ সালের ফেব্রুয়ারিতে, ১৩ বছর বয়সে, "মিস্টার বিস্ট৬০০০" নামে তার প্রথম ইউটিউব ভিডিও আপলোড করেছিলেন। তার প্রাথমিক কন্টেন্টে লেটস প্লেস অন্তর্ভুক্ত ছিল, যা মূলত মাইনক্রাফ্ট এবং কল অফ ডিউটি: ব্ল্যাক অপস II-এর উপর কেন্দ্রিত ছিল। অন্যান্য ইউটিউবারদের সম্পদ অনুমান করার ভিডিও যেসব ভিডিওতে নতুন ইউটিউব নির্মাতাদের জন্য পরামর্শ এবং ইউটিউব নাটক সম্পর্কিত মন্তব্য দেওয়া হত। ডোনাল্ডসন এই ভিডিওগুলোতে খুব কমই উপস্থিত হতেন।

২০১৫ এবং ২০১৬ সালে, ডোনাল্ডসন "ইউটিউবে সবচেয়ে খারাপ ইন্ট্রো" সিরিজের মাধ্যমে জনপ্রিয়তা পেতে শুরু করেন, যেখানে তিনি ইউটিউব ভিডিও ইন্ট্রো নিয়ে মজা করতেন।  ২০১৬ সালের মাঝামাঝি সময়ে, ডোনাল্ডসনের প্রায় ৩০,০০০ সাবস্ক্রাইবার ছিল। ২০১৬ সালের শরতে ডোনাল্ডসন ইউটিউবার হিসাবে পূর্ণকালীন ক্যারিয়ার গড়ার জন্য ইস্ট ক্যারোলাইনা ইউনিভার্সিটি থেকে পড়াশোনা ছেড়ে দেন। তার মা এটি অনুমোদন করেন নি এবং তাকে পারিবারিক বাড়ি থেকে বের করতে বলেছিলেন।

ডোনাল্ডসনের চ্যানেলটি বৃদ্ধি পেলে, তিনি তার চারটি শৈশবিক বন্ধু - এভা "ক্রিস" টাইসন (জন্মের নাম ক্রিস টাইসন), চ্যান্ডলার হ্যালো, গ্যারেট রোনাল্ডস এবং জেক ফ্রাঙ্কলিন - তাদের চ্যানেলে অবদান রাখতে শুরু করে।  ২০২০ সালে ফ্রাঙ্কলিন দল থেকে পরিত্যক্ত হন। পরে কার্ল জ্যাকবস যিনি পূর্বে ক্যামেরাম্যান ছিলেন, তার স্থান নিতে উন্নত করা হয়েছিল।

আরও দেখুন 

 ইউটিউবারদের তালিকা
 সর্বাধিক সাবস্ক্রাইব করা ইউটিউব চ্যানেলের তালিকা
 নাইট মিডিয়া

মন্তব্য

তথ্যসূত্র

বহিঃসংযোগ 

 
 
 

বিশ্বরেকর্ডধারী
স্ট্রিমি পুরস্কার বিজয়ী
শর্টি পুরস্কার বিজয়ী
জীবিত ব্যক্তি
গেমিং ইউটিউবার
ইংরেজি ভাষার ইউটিউব চ্যানেল
মার্কিন অজ্ঞেয়বাদী
২১শ শতাব্দীর মার্কিন ব্যবসায়ী
১৯৯৮-এ জন্ম
ওয়েব আর্কাইভ টেমপ্লেটে ওয়েব্যাক সংযোগ
এইচঅডিও মাইক্রোবিন্যাসসহ নিবন্ধ
মার্কিন প্রতিবন্ধী ব্যক্তি
নর্থ ক্যারোলাইনার ইউটিউবার
কানসাসের ইউটিউবার
২০১২-এ চালু ইউটিউব চ্যানেল
নর্থ ক্যারোলাইনার জনহিতৈষী
২০১৭-এ প্রবর্তিত ইন্টারনেট মিম
মিস্টারবিস্ট
দাতব্য তহবিল সংগ্রহকারী (ব্যক্তি)